‘ના, ગીતાકુમારને બોલાવવા જતાં ઑડિયન્સનું ધ્યાન તેમના તરફ જશે, જે મારે નથી કરવું...’ મેં ચોખવટ પણ કરી લીધી, ‘આપણે કુલ આઠ છીએ. હું સ્ટેજ પર હોઈશ એટલે બાકી વધ્યા સાત. તમારામાંથી કોઈ પણ પાંચ વ્યક્તિ આપણા મૂળ પ્લાન મુજબના ખેલની આઇટમ મને આપ્યા કરશે અને આપણે જે લિસ્ટ બનાવ્યું છે એ લિસ્ટને ધ્યાનમાં રાખીને ચાલશે... બાકી વધ્યા બે. તમારામાંથી કોઈ પણ બે વ્યક્તિએ આપણા જૂના અને જે આપણે નિયમિત કરીએ છીએ એ ખેલની આઇટમ મને આપ્યા કરશે. સમજાયું?’